Coba jelasin Étimologi dari Wong Tanka dalam bahasa jawa dong

Tembung Tanka saiki dianggep derogatory lan umumé ora tau dinggo manèh. "Tank" iku tembung saka basa Kanton kanggo kang tegesé prau utawa prau jong lan "ka" kang tegesé kulawarga utawa wong. Wong-wong padunung prau iki sing saiki diarani "wong-wong ing-banyu" (), utawa "wong-wong saka sagara kidul" () ing basa Cina. Ora ana basa Inggris baku sing ana kanggo istilah iki. "Wong Prau" iku pertalan tembung kang umum digunakaké, sanajan tembung iku bakal gawé bingung amarga ana istilah kanggo wong ngungsi Viètnam ing Hong Kong kang mèmper. Istilah "Padunung Prau" iki diajokaké déning Dr. Lee Ho Yin saka Universitas Hong Kong ing taun 1999, lan wis dianggo déning Musiyum Sajarah Hong Kong kanggo pamèrané.

Wong Tanka lan wong Kanton, kekaroné nuturaké basa Kanton. Nanging, wong Tanka kang manggon ing Fujian nuturaké basa Cina Min.

"Wong Prau" iku katégori umum kanggoné wong Tanka lan wong Hoklo, sing uga manggon ana ing prau. Wong-wong kasebut nuturaké dhialèk kang béda, lan wong Hoklo iku asalé saka Fujian. Wong Hoklo nganggo istilah Hoklo kanggo ngrujuk marang awaké dhéwé, déné jeneng Tanka iki digunakaké  déning wong Kanton kanggo ngrujuk marang wong Tanka.

Ana rong katégori bab wong adhédhasar cara uripé, lan katégori kasebut banjur dipérang manèh dadi sawenèh golongan kang béda-béda. Wong Hakka lan wong Kanton urip ing dharat; wong Tanka lan wong Hoklo urip ing prau lan leloroné padha-padha digolongaké dadi wong prau.

Bedané wong Tanka kang manggon ana ing sagara karo ing dharat ora dhédhasar cara uripé. Wong Kanton lan wong Hakka kang urip ing dharat kadhang kala uga mancing kanggo pangupajiwané, nanging warigaluh kang urip ing dharat iki ora tau campur utawa omah-omah karo warigaluh Tanka. Wong Tanka asring dialangi saka hajaté wong-wong Kanton lan Hakka.

Lapurané wong Inggris ing Hong Kong njlèntrèhaké yèn wong tanka lan wong Hoklo wis urip ing Hong Kong  "wiwit wektu kang ora ora dingerteni". Ing énsiklopédi Americana medharaké yèn wong  Hoklo lan Tanka urip ing Hong Kong "wiwit jaman prasajarah".